A Bizottság irányelve

(1989. augusztus 1.)

a gépjárművek és pótkocsijaik méretjelző, első (oldalsó) és hátsó (oldalsó) helyzetjelző, valamint féklámpáira vonatkozó tagállami jogszabályok közelítéséről szóló 76/758/EGK tanácsi irányelvnek a műszaki fejlődéshez történő hozzáigazításáról

(89/516/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 87/403/EGK bizottsági irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 11. cikkére,

tekintettel a legutóbb a 87/354/EGK bizottsági irányelvvel [3] módosított, a gépjárművek és pótkocsijaik méretjelző, első (oldalsó) és hátsó (oldalsó) helyzetjelző, valamint féklámpáira vonatkozó tagállami jogszabályok közelítéséről szóló, 1976. július 27-i 76/758/EGK tanácsi irányelvre [4] és különösen annak 10. cikkére,

mivel a tapasztalatok alapján immár lehetőség van arra, hogy az említett típusú egybeépített, kombinált vagy egymásba épített lámpáknál az EGK-típus-jóváhagyási jelet egyszerűbben alakítsák ki, és a műszaki fejlődés figyelembevételével megváltoztassanak bizonyos előírásokat;

mivel az ezen irányelvben előírt intézkedések megegyeznek a gépjárművek kereskedelmének műszaki akadályainak megszüntetéséről szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A mellékletek listája és a 76/758/EGK irányelv 0., I., II. és III. melléklete az irányelv mellékletének megfelelően módosul.

2. cikk

(1) 1990. január 1-jétől kezdve a tagállamok:

a) a méretjelző, első (oldalsó) és hátsó (oldalsó) helyzetjelző, valamint féklámpákkal összefüggő okok miatt,

- nem tagadhatják meg az EGK-típusjóváhagyás, valamint a 70/156/EGK irányelv 10. cikk (1) bekezdésének harmadik francia bekezdésében említett okirat vagy EGK-típusjóváhagyás megadását egy gépjárműtípusra,

- nem tilthatják meg a gépjármű első forgalomba helyezését,

amennyiben a fent említett lámpák megfelelnek ezen irányelv rendelkezéseinek;

b) - nem tagadható meg a méretjelző, első (oldalsó) és hátsó (oldalsó) helyzetjelző, valamint féklámpatípusra az EGK-típusjóváhagyás vagy a nemzeti típusjóváhagyás megadása, amennyiben a lámpák megfelelnek ezen irányelv rendelkezéseinek,

- a méretjelző, első (oldalsó) és hátsó (oldalsó) helyzetjelző, valamint féklámpa forgalomba hozatala nem tiltható meg, ha ezek a lámpák ezen irányelv követelményeinek megfelelően kiadott EGK-típus-jóváhagyási jellel vannak ellátva.

(2) 1990. július 1-jétől kezdve:

a) - a tagállamok nem adhatják ki a 70/156/EGK irányelv 10. cikk (1) bekezdés harmadik francia bekezdésénél említett okiratot egy gépjárműtípusra, ha a méretjelző, első (oldalsó) és hátsó (oldalsó) helyzetjelző, valamint féklámpák nem felelnek meg ezen irányelv rendelkezéseinek,

- a tagállamok megtagadhatják a nemzeti típusjóváhagyás megadását egy gépjárműtípusra, ha a méretjelző, első (oldalsó) és hátsó (oldalsó) helyzetjelző, valamint féklámpák nem felelnek meg ezen irányelv rendelkezéseinek;

b) - a tagállamok nem adják meg az EGK-típusjóváhagyást egy olyan méretjelző, első (oldalsó) és hátsó (oldalsó) helyzetjelző, valamint féklámpatípusra, amely nem felel meg ezen irányelv rendelkezéseinek,

- a tagállamok megtagadhatják a nemzeti típusjóváhagyás megadását egy olyan méretjelző, első (oldalsó) és hátsó (oldalsó) helyzetjelző, valamint féklámpatípusra, amely nem felel meg ezen irányelv rendelkezéseinek;

(3) 1995. október 1-jétől a tagállamok megtilthatják a forgalomba helyezését azoknak a járműveknek, amelyek méretjelző, első (oldalsó) és hátsó (oldalsó) helyzetjelző, valamint féklámpái nem felelnek meg ezen irányelv rendelkezéseinek, valamint megtilthatják azoknak a lámpáknak a forgalomba hozatalát, amelyek nincsenek ellátva az ezen irányelv követelményei szerint kiállított EGK-típus-jóváhagyási jellel.

(4) A (2) bekezdés b) pontjában foglalt rendelkezéstől eltérően a tagállamok azokat a méretjelző, első (oldalsó) és hátsó (oldalsó) helyzetjelző, valamint féklámpatípusokat, amelyek a már üzemelő gépjárműveken történő alkalmazásra készültek, továbbra is elismerik a 76/758/EGK szerint kiadott típusjóváhagyások alapján. Ezenkívül a 76/758/EGK irányelv rendelkezései alapján ki lehet adni az EGK-típusjóváhagyást azokra a méretjelző, első (oldalsó) és hátsó (oldalsó) helyzetjelző, valamint féklámpatípusokra, amelyek a már üzemelő gépjárművek lámpáinak pótlására készültek, és műszakilag megoldhatatlan, hogy a szóban forgó lámpák megfeleljenek ezen irányelv rendelkezéseinek.

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1989. december 31-ig megfeleljenek. Erről haladéktalanul tájékoztatják a Bizottságot.

Az első bekezdésben elfogadott rendelkezések ezen irányelvekre határozottan utalnak.

4. cikk

Ennek az irányelvnek a tagállamok a címzettjei.

Kelt Brüsszelben, 1989. augusztus 1-én.

a Bizottság részéről

Martin bangemann

alelnök

[1] HL L 220., 1987.8.8., 44. o.

[2] HL L 42., 1970.2.23., 1. o.

[3] HL L 192., 1987.7.11., 43. o.

[4] HL L 262., 1976.9.27., 54. o.

--------------------------------------------------

MELLÉKLET

A mellékletek listája a következőképpen módosul:

Az 1. melléklet címe helyébe a következő szöveg lép:

"– Első (oldalsó) és hátsó (oldalsó) helyzetjelző lámpák, féklámpák valamint méretjelző lámpák: a térbeli fényeloszlás legkisebb szöge."

A 0. melléklet a következőképpen módosul:

Az 1.4. pontot el kell hagyni.

Az 1.4.1., 1.4.2., 1.4.3., 1.5. és 1.6. pontot el kell hagyni.

Az irányelvet a következő 1.4. és 1.5. ponttal kell kiegészíteni:

"1.4. Fogalommeghatározások

A 76/756/EGK irányelvben szereplő alábbi fogalmak meghatározása:

- izzólámpák fényforrása,

- független lámpák,

- csoportosított lámpák,

- kombinált lámpák,

- egybeépített lámpák,

- berendezés,

- egyfunkciójú lámpa,

- önálló lámpa,

- két lámpa vagy páros számú lámpák,

- átvilágított felület,

- fényjelző berendezés átvilágított felülete, a fényvisszaverő kivételével,

- látható felület,

- referenciatengely,

- referenciapont,

erre az irányelvre is vonatkoznak.

1.5. Különböző első (oldalsó) és hátsó (oldalsó) helyzetjelzőlámpa-, féklámpa- valamint méretjelzőlámpa-típusok:

A különböző első (oldalsó) és hátsó (oldalsó) helyzetjelző lámpa, féklámpa valamint méretjelző lámpa típusok olyan lámpák, amelyek az egyes kategóriákon belül olyan lényeges ismertetőjegyeik vonatkozásában különböznek egymástól, mint:

- kereskedelmi név vagy védjegy,

- az optikai rendszer jellemzői (fényerő, fényeloszlás, az izzólámpa jellege stb.),

- két fényerőszintű féklámpáknál, az éjszakai fényerőcsökkentő rendszer."

Az 5.5. pont szó szerinti szövege a következő:

"5.5. A csoportosított, kombinált vagy egybeépített első (oldalsó) és hátsó (oldalsó) helyzetjelző lámpák méretjelző lámpaként is használhatók."

A 6–9. pontok helyébe a következő pontok lépnek:

"6. FÉNYERŐ

6.1. A két jóváhagyásra benyújtott berendezés mindegyikének biztosítania kell egyenként a referenciatengelyben mért, alább feltüntetett legalacsonyabb értékeket, és nem haladhatják meg az alább meghatározott felső értékhatárokat:

| alsó határ-érték | felső határérték, ha úgy használják, mint |

egyfunkciós lámpa | "D" jelű egyfunkciós lámpa (III. melléklet, 4.3.6. pont) | Két lámpából álló lámpaegység összértéke (III. melléklet, 4.3.6. pont) |

6.1.1.Első (oldalsó) helyzetjelző lámpák és első méretjelző lámpák | 4 | 60 | 42 | 84 |

6.1.2.Fényszóróba épített első (oldalsó) helyzetjelző lámpák | 4 | 1002 | – | – |

6.1.3.Hátsó (oldalsó) helyzetjelzőlámpák, hátsó méretjelző lámpák | 4 | 12 | 8,5 | 17 |

6.1.4.Féklámpák | | | | |

6.1.4.1.Egy fényerőszinttel | 40 | 100 | 70 | 140 |

6.1.4.2.Két fényerőszinttel | | | | |

6.1.4.2.1.Nappal | 130 | 520 | 364 | 728 |

6.1.4.2.2.Éjszaka | 30 | 80 | 56 | 112 |

6.2. A mindkét benyújtott berendezés által a referenciatengelyen kívül és az I. melléklet ábráin meghatározott szögtartományon belül sugárzott fényerőnek:

6.2.1. minden olyan irányban, amely megfelel a IV. mellékletben bemutatott fényeloszlási táblázat pontjainak, el kell érnie a 6.1. pontban meghatározott legalacsonyabb, valamint az e táblázatban szereplő és az érintett irányokra érvényes százalékos értéket;

6.2.2. abban a tartományban, ahol a fényjelző berendezés látható egyetlen irányban sem haladhatja meg a 6.1. pontban meghatározott legnagyobb fényerőszintet;

6.2.3. ugyanakkor, egybeépített fék- és hátsó (oldalsó) helyzetjelző lámpa esetén a vízszintes sík alatti 5°-os szögtartományban 60 cd fényerőszint megengedett (lásd 6.1.3.);

6.2.4 ezenkívül,

6.2.4.1. az I. melléklet diagramja szerinti teljes tartományban az első és hátsó (oldalsó) helyzetjelző lámpák és méretjelző lámpák által kibocsátott fénynek legalább 0,05 cd, az egy fényerőszintű féklámpák esetében legalább 0,3 cd, és a két fényerőszintű féklámpáknál nappal 0,3 cd, éjszaka pedig 0,07 cd fényerőszintet kell elérnie;

6.2.4.2. egybeépített hátsó (oldalsó) helyzetjelző és féklámpa esetén, az egyidejűleg világító lámpák ténylegesen mérhető fényerejének az egyedül világító hátsó (oldalsó) helyzetjelző lámpa fényerejéhez viszonyítva, legalább 5:1 arányúnak kell lennie a fényeloszlási táblázat szerinti, vízszintes egyenestől vízszintesen + 5°, függőlegesen + 10°-kal eltérő síkkal határolt tartományban. Ez a rendelkezés a két fényerőszintű féklámpákra, az éjszakai fényerőre vonatkozik;

6.2.4.3. be kell tartani a IV. melléklet 2.2. pontjának a helyi fényerő eltérésekre vonatkozó rendelkezéseit.

6.3. A fényerősségmérések során az izzólámpáknak folyamatosan világítaniuk kell. Váltakozó sárga vagy vörös fényű berendezéseket színes fénnyel kell mérni.

6.4. Két fényerőszinttel rendelkező féklámpáknál mérni kell az áram bekapcsolásától a 6.3. pont szerinti, a referenciatengelyen jelentkező fénykibocsátás 90 %-ának eléréséig tartó időt, úgy a nappali, mint az éjszakai használat feltételei mellett. A nappali körülmények között mért idő nem haladja meg az éjszakai körülmények között mértet.

6.5. A IV. melléklet, amelyre a 6.2.1. pont hivatkozik, tartalmazza a mérési eljárásokra vonatkozó közelebbi adatokat.

7. VIZSGÁLATI ELJÁRÁS

7.1. Minden mérést a berendezésre előírt kategóriának megfelelő, fehér szabvány izzólámpával kell végezni, és a feszültséget úgy állítják be, hogy az erre a lámpakategóriára előírt fényerőszinthez szükséges, névleges áramerősséget létrehozza.

7.2. Ugyanakkor, azoknál a féklámpáknál, ahol az éjszakai fényerőszint eléréséhez kiegészítő rendszert használnak, az éjszakai fényerőszint mérésekor a rendszernél használt feszültség ugyanaz legyen, mint amelyet az izzólámpák nappali fényerőszintjének mérésére használtak [3].

7.3. Két fényerőszintű féklámpával egybeépített és kibocsátott fényerő szabályozásához kiegészítő rendszerrel folyamatosan üzemelő helyzetjelző lámpa fénykibocsátását ugyanazzal a feszültséggel kell mérni, mint ami, amennyiben izzólámpát alkalmaznak, az előírt fényerőszinthez szükséges, névleges áramerősséget létrehozza.

7.4. A fényjelző berendezés átvilágított felületének vízszintes és függőleges széleit a referenciapontra vonatkoztatva kell meghatározni és megmérni.

8. A KIBOCSÁTOTT FÉNY SZÍNE

A kibocsátott fény színének azok között a határok között kell lenni, amelyeket a szóban forgó színre ezen irányelv V. melléklete előír.

9. GYÁRTÁSMEGFELELŐSÉG

Minden EGK-típus-jóváhagyási jellel ellátott berendezésnek meg kell felelni a jóváhagyott típusnak és a 6. és 8. pontban meghatározott fényerősségi feltételeknek. A gyártási sorozatból véletlenszerűen kiválasztott berendezésnek a (7. pontban említett szabvány izzólámpával mért) legkisebb fényerőre vonatkozó követelményeket, minden irányban, azonban csak a 6.1. és a 6.2. pont szerint előírt legkisebb érték 80 %-ára kell teljesíteni."

Az I. melléklet a következőképpen módosul:

A cím helyébe a következő szöveg lép:

"ELSŐ (OLDALSÓ, HÁTSÓ (OLDALSÓ) HELYZETJELZŐ LÁMPÁK, FÉKLÁMPÁK VALAMINT MÉRETJELZŐ LÁMPÁK:

A TÉRBELI FÉNYELOSZLÁS LEGKISEBB SZÖGE(*)"

Az első két ábra címe az"első (oldalsó) helyzetjelző lámpák"valamint a "hátsó" (oldalsó) helyzetjelző lámpák után kiegészül a "méretjelző lámpa" szóval.

A II. melléklet helyébe következő szöveg lép:

II. MELLÉKLET

EGK-TÍPUSBIZONYÍTVÁNY MINTÁJA

(Legnagyobb méret: A4 (210 x 297 mm)

+++++ TIFF +++++

+++++ TIFF +++++

A III. melléklet a következőképpen módosul:

Az 1.2. pont szó szerinti szövege a következő:

"1.2. Egy első (oldalsó) helyzetjelző lámpa EGK-alkatrész-típusjóváhagyási kérelmében feltüntetik, hogy a lámpa fehér vagy külön sárga fényt, egy méretjelző lámpa esetében, hogy fehér vagy vörös fényt bocsát-e ki."

Az 1.3. pont szövege a következő:

"1.3. Minden első (oldalsó) helyzetjelző-, hátsó (oldalsó) helyzetjelző-, fék- és méretjelző lámpa típus-jóváhagyási kérelméhez a következőket kell csatolni:"

Az 1.3.2. pont szövege a következő:

"1.3.2. a rajzokat három példányban, a típus és berendezés azonosításához szükséges részletességgel, és feltüntetve a járműre való szerelésre vonatkozó mértani adatokat, a megfigyelési tengelyt, amely a vizsgálatok során referenciatengelyként szolgál (vízszintes irányú szöge: H = 0), azokat a pontokat, amelyeket referenciapontként kell venni, az átvilágított felületek vízszintes és függőleges érintőit és azok távolságát a lámpa referenciaközpontjától."

Az 1.3.2. pont után az irányelv a következő új 1.3.3. ponttal egészül ki:

"1.3.3. A két fényerejű féklámpáknál a két szint kapcsolására szolgáló rendszer vázlata és jellemző adatai."

A korábbi 1.3.3. pont számozása 1.3.4. pontra változik,és a következő szöveggel egészül ki:

"A két fényerejű féklámpák kérelméhez mellékelni szükséges a két fényerőszintet szolgáltató rendszert alkotó alkatrészek mintapéldányait."

A 3.2. pont szövege a következő:

"3.2. Ezt a számot más első (oldalsó) helyzetjelző-, hátsó (oldalsó) helyzetjelző-, fék- és méretjelzőlámpa-típusnak nem lehet kiadni, kivéve azt az esetet, amikor az EGK-alkatrész-típusjóváhagyást kiterjesztik egy másik, kizárólag csak a kibocsátott fény színében eltérő berendezésre."

A 3.3. pont szövege a következő:

"3.3. Amennyiben olyan világító- és fényjelző berendezésre kérnek EGK-alkatrész-típusjóváhagyást, amely első (oldalsó) helyzetjelző, hátsó (oldalsó) helyzetjelző, fék-, méretjelző vagy egyéb lámpát tartalmaz, akkor arra az EGK-alkatrész-típusjóváhagyási jelet csak akkor lehet megadni, ha a lámpák megfelelnek ezen irányelv feltételeinek, és az összes többi lámpa, amely olyan világító- és fényjelző berendezés részét képezi, amelyre EGK-alkatrész-típusjóváhagyást kérelmeztek megfelel az egyes berendezésekre vonatkozó külön irányelvnek."

A 4.1. pont szövege a következő:

"4.1. Minden egyes, ezen irányelv szerint jóváhagyott típusnak megfelelő első (oldalsó) helyzetjelző, hátsó (oldalsó) helyzetjelző, fék-, méretjelző lámpát el kell látni EGK-alkatrész-típusjóváhagyási jellel."

A 4.2. pont szövege a következő:

"4.2. Ez a jóváhagyási jel egy négyzet, beleírt "e" betűvel, ezt követi a típusjóváhagyást kiadó tagállam szám- vagy betűjele:

1 Németország esetében

2 Franciaország esetében

3 Olaszország esetében

4 Hollandia esetében

5 Belgium esetében

6 Spanyolország esetében

11 Egyesült Királyság esetében

13 Luxemburg esetében

18 Dánia esetében

21 Portugália esetében

EL Görögország esetében

IRL Írország esetében

Tartalmaznia kell az EGK-alkatrész-típusjóváhagyási számát, ami megegyezik az adott lámpatípus EGK-alkatrész-típusbizonyítványának a sorozatszámával (lásd az I. mellékletet). Ez a szám két jegyből áll, amely az EGK-alkatrész-típusjóváhagyás kiállításának időpontjában a 76/758/EGK irányelv legutóbbi, jelentős műszaki módosításának sorozatszáma. Ezen irányelv szerint ez a sorozatszám 01."

A 4.3.3. pont szövege a következő:

"4.3.3. Berendezésekre, amelyek a féklámpák vonatkozásában teljesítik ezen irányelvet, "S" betű és az azt követő "1"-es szám, ha egy fényerőszinttel rendelkező a berendezés, illetve "2"-es szám a két fényerőszinttel rendelkező berendezés esetében."

A 4.3.4. pont szövege a következő:

"4.3.4. Berendezésekre, amelyek mind hátsó (oldalsó) helyzetjelző, mind féklámpát tartalmaznak, és ezeknek a lámpáknak a vonatkozásában megfelelnek ezen irányelvnek, vízszintes vonással elválasztott "R" és "S1" vagy "S2" betűkkel és számokkal;"

A 4.3.5. pont után az irányelv a következő 4.3.6. ponttal egészül ki:

"4.3.6. Azoknál a lámpáknál, amelyeket úgy egyfunkciós lámpaként, mint két lámpából történő összeépítésre használnak, a 4.3.1–4.3.4. pontban megadott jelzések mellett jobbra "D" betűnek is szükséges állnia."

A 4.6. pont szövege a következő:

"4.6. Az EGK-alkatrész-jóváhagyási jel és a kiegészítő jelzések mintáit az 1. melléklet tartalmazza."

A 4.7. pont után az irányelv a következő, új 4.7.1. és 4.7.2. ponttal egészül ki:

"4.7.1. Ez a jóváhagyási jel a csoportosított, kombinált vagy egybeépített lámpáknál tetszőleges helyen állhat, amennyiben:

4.7.1.1. az a lámpa felszerelése után látható;

4.7.1.2. a csoportosított, kombinált vagy egybeépített lámpa egyetlen fényáteresztő alkatrészét sem lehet leszerelni anélkül, hogy egyszersmind az alkatrész-típusjóváhagyási jelet is el ne kellene távolítani.

4.7.2. Minden olyan jelzés alkalmazható lámpákon, amelyet a mindenkori irányelvek szerinti alkatrész-típusjóváhagyás alapján állítottak ki, együttesen a 4.2. pont utolsó bekezdésében említett két számjeggyel és ha szükséges, a "D" betűvel:

4.7.2.1. vagy a megfelelő fénykibocsátó felületen; vagy

4.7.2.2. egy csoportban úgy helyezkednek el, hogy minden egyes csoportosított kombinált vagy egybeépített lámpa mindegyike egyértelműen azonosítható legyen."

A 4.8. pont után az irányelv a következő, új 4.9. ponttal egészül ki:

"4.9. A csoportosított, kombinált vagy egybeépített lámpa EGK-alkatrész-típusjóváhagyási jelére vonatkozó mintákat a II. melléklet tartalmazza."

A függelék helyébe a következő I. függelék lép:

1. függelék

EGK-JÁRMŰ-TÍPUSJÓVÁHAGYÁSI JEL MINTÁI

+++++ TIFF +++++

Az ábrázolt alkatrész-típusjóváhagyási jellel ellátott berendezés olyan első (oldalsó) helyzetjelző lámpa, amelyre az Egyesült Királyságban (e 11) 1471 szám alatt kapott EGK-típusjóváhagyást. A nyíl adja meg, melyik oldalon lettek a fényerősség mérések eredményei a vízszintestől számított 80° szögön belül megfelelőek.

+++++ TIFF +++++

Az ábrázolt EGK-alkatrész-típusjóváhagyási jellel ellátott berendezés olyan hátsó (oldalsó) helyzetjelző lámpa, amelyre az Egyesült Királyságban (e 11) 1471 szám alatt kapott EGK-típusjóváhagyást. A nyíl hiánya arra utal, hogy az előírt fényerősség-mérési értékek balra és jobbra egyaránt megfelelőek a 80°H szögig terjedően.

+++++ TIFF +++++

Az ábrázolt EGK-típus-jóváhagyási jellel ellátott berendezés olyan féklámpa, amelyre az Egyesült Királyságban (e 11) 1471 szám alatt kapott EGK-típusjóváhagyást.

+++++ TIFF +++++

Az ábrázolt EGK-típus-jóváhagyási jellel ellátott berendezés olyan hátsó (oldalsó) helyzetjelző lámpát és egy féklámpát tartalmaz együttesen, amely az Egyesült Királyságban (e 11) 1471 szám alatt kapott EGK-típusjóváhagyást. Amelyik oldalra a nyíl mutat, azon a fényerősségmérések eredményei a vízszintestől számított 80° szögön belül megfelelőek.

Az I. melléklet után az irányelv a következő, új II. függelékkel egészül ki:

2. függelék

PÉLDÁK A CSOPORTOSÍTOTT, KOMBINÁLT VAGY EGYBEÉPÍTETT LÁMPÁK EGYSZERŰSÍTETT JELÖLÉSÉRE

+++++ TIFF +++++

+++++ TIFF +++++

+++++ TIFF +++++

Megjegyzések:

A megadott példáknál a függőleges és a vízszintes vonalak a lámpaegység általános formáját jelzik és nem részei az alkatrész-típusjóváhagyási jelnek. Az EGK-alkatrész-típusjóváhagyási jelre megadott három, A, B és C minta olyan fényjelző berendezés jelölésének három lehetséges változatát ábrázolja, amelyben két vagy több lámpa ugyanannak a berendezésnek a részét alkotja.

Az EGK-alkatrész-típusjóváhagyási jel azt mutatja, hogy a berendezés Hollandiában (e 4) 3333 szám alatt kapott típusjóváhagyást, és a következő részekből áll:

egy 1A. kategóriájú fényvisszaverő, amely a 76/757/EGK irányelv alapján kapott EGK-alkatrész-típusjóváhagyást;

egy 2a. kategóriájú hátsó irányjelző lámpa, amely a 76/759/EGK irányelv alapján kapott EGK-alkatrész-típusjóváhagyást;

egy piros (R) hátsó irányjelző lámpa, amely ezen irányelvnek alapján kapott EGK-alkatrész-típusjóváhagyást;

egy hátsó ködlámpa (F), amely a 77/538/EGK irányelv alapján kapott EGK-alkatrész-típusjóváhagyást;

egy hátrameneti lámpa (AR), amely a 77/539/EGK irányelv alapján kapott EGK-alkatrész-típusjóváhagyást;

egy féklámpa (S 1) egy fényerőszinttel, amely ezen irányelvnek alapján kapott EGK-alkatrész-típusjóváhagyást.

[3] Ezeknek a kiegészítő rendszereknek a működését és beépítését külön rendeletek rögzítik.

--------------------------------------------------